
	1.
	Informatīvais ziņojums
Par finansējuma pārdali valsts budžeta programmā 17.00.00 “Finansējums Ukrainas civiliedzīvotāju atbalsta likumā noteikto pasākumu īstenošanai” atbilstoši faktiskajai un prognozētajai nepieciešamībai"
	Iebildums
Lūdzam precizēt informatīvā ziņojuma 3. sadaļas trešās atkāpes formulējumu, neattiecinot uz VARAM izmitināšanas pasākumu prognozējamā finansējuma iztrūkuma aplēses. Pašlaik ziņojumā norādīts, ka izmitināšanas pasākumu finansējuma iztrūkums līdz 2026. gada novembrim “saskaņā ar VARAM aplēsēm” var sasniegt aptuveni 1,5 milj. euro.
VARAM neveic attiecīgās atbalsta jomas nākotnes finansējuma nepieciešamības prognozēšanu (VARAM 17.08.2026. vēstulē Nr. P-1-13-1/3723 norāda, ka pēc pašreizējām aplēsēm, proti, ņemot vērā līdzšinējo faktisko izpildi, līdz 2026. gada novembrim veido aptuveni 1,5 milj. euro), bet administrē pašvaldībām kompensējamos faktiskos izdevumus atbilstoši nozaru ministriju apstiprinātajai informācijai. Finansējuma nepieciešamības prognoze ir sniedzama attiecīgajai nozares ministrijai tās kompetences ietvaros.
Piedāvājam svītrot vārdus “saskaņā ar VARAM aplēsēm” un attiecīgo prognozi pamatot ar par konkrēto atbalsta pasākumu atbildīgās nozares ministrijas sniegto informāciju.
Piedāvātā redakcija
-
	Solvita Vaivode (VARAM)

	2.
	Informatīvais ziņojums
Par finansējuma pārdali valsts budžeta programmā 17.00.00 “Finansējums Ukrainas civiliedzīvotāju atbalsta likumā noteikto pasākumu īstenošanai” atbilstoši faktiskajai un prognozētajai nepieciešamībai"
	Iebildums
Lūdzam informatīvā ziņojuma 5. sadaļas 2. punktā svītrot VARAM no institūcijām, kurām paredzēts uzdevums sagatavot finansējuma pārdales nodrošināšanai nepieciešamos tiesību aktu projektus.
Ministru kabineta 2025. gada 22. decembra sēdes protokollēmuma (prot. Nr. 53 99. §) 3. punktā noteikts, ka pasākumu plāna īstenošanai indikatīvais nepieciešamā finansējuma apmērs nepārsniedz katrai ministrijai Ministru kabineta 2025. gada 22. decembra rīkojuma Nr. 896 “Par Pasākumu plānu atbalsta sniegšanai Ukrainas civiliedzīvotājiem Latvijas Republikā 2026. gadam” (turpmāk - MK rīkojums Nr. 896) anotācijas 1. pielikumā noteikto maksimālo apmēru. Ja pasākumu plāna īstenošanai kādam pasākumam nepieciešams papildu finansējums, attiecīgajai ministrijai sadarbībā ar Iekšlietu ministriju izstrādāt un attiecīgajam ministram iesniegt izskatīšanai Ministru kabinetā informatīvo ziņojumu ar priekšlikumiem par finanšu līdzekļu nodrošināšanu, priekšlikumu sagatavošanā primāri izvērtējot iespējas faktiski nepieciešamo finansējumu nodrošināt atbilstoši attiecīgajai ministrijai pieejamiem finanšu līdzekļiem, nepārsniedzot plāna kopējo finanšu apjomu 39 717 846 euro.
Piedāvātā redakcija
-
	Solvita Vaivode (VARAM)

	3.
	Informatīvais ziņojums
Par finansējuma pārdali valsts budžeta programmā 17.00.00 “Finansējums Ukrainas civiliedzīvotāju atbalsta likumā noteikto pasākumu īstenošanai” atbilstoši faktiskajai un prognozētajai nepieciešamībai"
	Iebildums
Lūdzam svītrot informatīvā ziņojuma 5. sadaļas 3. punktu, ar kuru VARAM paredzēts uzdot sagatavot grozījumus Ministru kabineta 2026. gada 24. februāra rīkojumā Nr. 85, precizējot finansējuma sadalījumu starp atbalsta pasākumiem atbilstoši faktiskajai un prognozētajai nepieciešamībai.
VARAM kompetencē nav noteikt vai prognozēt finansējuma nepieciešamību atsevišķiem nozaru atbalsta pasākumiem un lemt par finansējuma pārdali starp tiem. VARAM attiecīgajā procesā administrē pašvaldībām kompensējamos faktiskos izdevumus, pamatojoties uz nozaru ministriju apstiprināto informāciju.
Piedāvājam 3. punktu svītrot un nepieciešamo tiesību aktu grozījumu sagatavošanu nodrošināt atbilstoši par finansējuma nepieciešamības izvērtēšanu un pārdales priekšlikuma sagatavošanu atbildīgo ministriju kompetencei.
Piedāvātā redakcija
-
	Solvita Vaivode (VARAM)

	4.
	MK sēdes protokollēmuma projekts
2. Ekonomikas ministrijai sadarbībā ar Viedās administrācijas un reģionālās attīstības ministriju, Labklājības ministriju un Iekšlietu ministriju izstrādāt un normatīvajos aktos noteiktajā kārtībā līdz 2026. gada 30. septembrim iesniegt izskatīšanai Ministru kabinetā priekšlikumus par finansējuma pārdali valsts budžeta programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai" ietvaros atbilstoši faktiskajai un prognozētajai nepieciešamībai, nepārsniedzot ar Ministru kabineta 2025. gada 22. decembra rīkojuma Nr. 896 "Par Pasākumu plānu atbalsta sniegšanai Ukrainas civiliedzīvotājiem Latvijas Republikā 2026. gadam"1. punktu apstiprinātājā  Pasākumu plānā atbalsta sniegšanai Ukrainas civiliedzīvotājiem Latvijas Republikā 2026. gadam noteikto kopējo finansējuma apjomu 39 717 846 euro.
	Iebildums
Lūdzam svītrot protokollēmuma projekta 2. punktu, kas paredz Ekonomikas ministrijai sadarbībā ar VARAM, Labklājības ministriju un Iekšlietu ministriju izstrādāt un līdz 2026. gada 30. septembrim iesniegt izskatīšanai Ministru kabinetā priekšlikumus par finansējuma pārdali valsts budžeta programmas 17.00.00 “Finansējums Ukrainas civiliedzīvotāju atbalsta likumā noteikto pasākumu īstenošanai” ietvaros.
Pamatojums
Vēršam uzmanību, ka plānotās finansējuma pārdales rezultātā netiek mainīts Ministru kabineta 2025. gada 22. decembra rīkojuma Nr. 896 “Par Pasākumu plānu atbalsta sniegšanai Ukrainas civiliedzīvotājiem Latvijas Republikā 2026. gadam” 1. punktā apstiprinātajā Pasākumu plānā atbalsta sniegšanai Ukrainas civiliedzīvotājiem Latvijas Republikā 2026. gadam noteiktais kopējais finansējuma apjoms – 39 717 846 euro. Līdz ar to nav nepieciešams izdarīt grozījumus Ministru kabineta rīkojumā Nr. 896.
Nepieciešamās izmaiņas skar finansējuma sadalījumu starp pasākumiem un resoriem, kas atspoguļots Ministru kabineta rīkojuma Nr. 896 anotācijas 1. pielikumā, nevis ar rīkojumu apstiprināto kopējo finansējuma apjomu.
Ņemot vērā minēto, nav pamata protokollēmumā paredzēt atsevišķu uzdevumu izstrādāt un iesniegt izskatīšanai Ministru kabinetā priekšlikumus par finansējuma pārdali, ja tās īstenošanai nav nepieciešami grozījumi Ministru kabineta rīkojumā Nr. 896. Attiecīgi lūdzam minēto protokollēmuma punktu svītrot.
Piedāvātā redakcija
-
	Solvita Vaivode (VARAM)

	5.
	MK sēdes protokollēmuma projekts
3. Viedās administrācijas un reģionālās attīstības ministrijai izstrādāt un normatīvajos aktos noteiktajā kārtībā līdz 2026. gada 30. septembrim iesniegt izskatīšanai Ministru kabinetā priekšlikumus grozījumiem  Ministru kabineta 2026. gada 24. februāra rīkojumā Nr. 85 "Par finanšu līdzekļu piešķiršanu no valsts budžeta programmas 17.00.00 "Finansējums Ukrainas civiliedzīvotāju atbalsta likumā noteikto pasākumu īstenošanai""  aktualizējot finansējuma sadalījumu starp atbalsta pasākumiem atbilstoši faktiskajai un prognozētajai nepieciešamībai.
	Iebildums
Lūdzam svītrot Ministru kabineta sēdes protokollēmuma projekta 3. punktu, ar kuru VARAM tiek uzdots izstrādāt un iesniegt Ministru kabinetā priekšlikumus grozījumiem Ministru kabineta 2026. gada 24. februāra rīkojumā Nr. 85, aktualizējot finansējuma sadalījumu starp atbalsta pasākumiem atbilstoši faktiskajai un prognozētajai nepieciešamībai.
VARAM attiecīgā finansējuma administrēšanas procesā nenosaka atbalsta pasākumiem nepieciešamā finansējuma apmēru, neveic tā prognozēšanu un neizstrādā priekšlikumus finansējuma pārdalei. VARAM, pamatojoties uz nozaru ministriju apstiprināto informāciju, nodrošina pašvaldībām kompensējamo faktisko izdevumu finansējuma pārskaitīšanu.
Ņemot vērā minēto, VARAM nav tās kompetences ietvaros nepieciešamās informācijas un pamatojuma, lai sagatavotu priekšlikumus finansējuma sadalījuma aktualizēšanai starp atbalsta pasākumiem. Šādu priekšlikumu sagatavošana un attiecīgu grozījumu virzība Ministru kabinetā būtu nodrošināma tai ministrijai, kuras kompetencē ir attiecīgā atbalsta joma un kura nosaka un prognozē tai nepieciešamo finansējumu, šajā gadījumā – Ekonomikas ministrijai.
Attiecīgi lūdzam protokollēmuma projekta 3. punktu svītrot un nepieciešamo priekšlikumu sagatavošanu un virzību Ministru kabinetā noteikt par Ekonomikas ministrijas uzdevumu.
Piedāvātā redakcija
-
	Solvita Vaivode (VARAM)



